jkorsvik/nowiki_second_scrape_merged huggingface dataset:
Fuller Theological Seminary

Fuller Theological Seminary  er et kristent teologisk seminar med hovedtilholdssted i Pasadena i California, USA, og med flere satellitt-campuser i vestlige USA. Skolen har over 4300 studenter fra 67 nasjoner og 108 kirkesamfunn, og er beskrevet som det «mest innflytelsesrike, uten tvil, hvis man dømmer etter antall pastorer og undervisere som utdannes der ...»


== Referanser ==


== Eksterne lenker ==
(en) Offisielt nettsted 
(en) Fuller Theological Seminary – kategori av bilder, video eller lyd på Commons
Jan Brewer

Janice Kay «Jan» Brewer (født 26. september 1944 i Hollywood, California) er en amerikansk republikansk politiker. Hun var guvernør i delstaten Arizona fra 2009 til 2015.
Brewer var medlem av underhuset i Arizonas lovgivende forsamling 1983 til 1986, medlem av delstatens senat 1987 til 1996, og Arizonas delstatssekretær (Secretary of State, tilsvarende innenriksminister) 2003 til 2009.
Brewer etterfulgte Janet Napolitano, som i 2009 gikk av som guvernør for å tiltre som USAs sikkerhetsminister. Brewer fikk i egenskap som delstatens statssekretær å tiltre guvernørembetet, da Arizona ikke har viseguvernør.
Hun er av engelsk og norsk avstamning med morfar fra Hurdal i Akershus, Emil Theodor Bakken (1875-1938) 
og mormor Kari (Carrie) Nelson (1870-1918) født i Minnesota og med slekt fra Tynset, Hedmark.


== Se også ==
Liste over Amerikas forente staters guvernører


== Referanser ==


== Eksterne lenker ==
Arizona Governor Jan Brewer official Arizona government site
Cato Bruarøy

Cato Bruarøy (født 1970 i Os i Vestland) er en norsk karateutøver og sensei. Han er europamester i karategrenen wado-karate (2006), verdensmester i karategrenen shito ryu-karate (1999) og norgesmester i karate.Bruarøy er hovedinstruktør for karateorganisasjonen WIKF Norge, leder for teknisk komite i Norges Kampsportforbunds karateseksjon og norsk representant og instruktør i selvforsvarssystemet Israeli Military System of Self Defence - Krav Maga. Han har trent karate siden han var 12 år og er gradert 7. dan svart belte. Han trener og underviser også i de kinesiske helseøvelsene taiji, qigong og taijiwuxigong.
Bruarøy er utdannet siviløkonom fra Norges Handelshøyskole. Han er styreleder og største eier i kommunikasjonsbyrået Kime Kommunikasjon AS i Bergen.Bruarøy har vært engasjert som kommunikasjonsdirektør og informasjonssjef i Fiskeri- og havbruksnæringens landsforening (FHL), arbeidet som vaktsjef og finansjournalist i Dagens Næringslivs nyhetsbyrå TDN Finans og vært aksjefondsanalytiker og webredaktør i Acta-konsernet. Siden 2003 har han arbeidet som informasjonsrådgiver med finans, strategi og krisehåndtering som fagområder.


== Referanser ==
Mathias Wærn

Mathias Wærn (født 1725, død 1789) var en norsk forretningsmann, mest kjent for sitt eierskap i Moss Jernverk årene 1748 til 1766 sammen med Erik Anker.
Mathias Wærn var født på Fredrikshald (Halden) og var sønn av handelsmannen Peder Morten Wærn og Kirstine Colbjørnsdatter. Sammen med Erik Anker drev han først et såpekokeri på Fredrikshald, deretter kjøpte de to opp Moss Jernverk og begynte der produksjon av kanoner for det dansk-norske forsvaret.
Mathias Wærn røk etterhvert uklar med Erik Anker og ble i 1766 kjøpt ut av Anker i Moss Jernverk, Wærn flyttet da til Sverige hvor han bosatte seg i Steneby sogn i Dalsland, sammen med sin svenske svigerfar kjøpte han seg inn i Billingfors bruk og døde der i 1789. Han ble i 1768 gift med  Maria Uggla (f. 2. Sept. 1747, d. 1815 i Stockholm), datter av brukeier Leonhard Magnus Uggla til Billingsfors og Bäckefors og Anna Maria Friherreinne Taube. 


== Litteratur ==
Lauritz Opstad, Moss Jernverk, M. Peterson & søn, Moss, 1950


== Eksterne lenker ==
Om Mathias Wærn, fra Dansk biografisk Lexikon
La Barrancosa-Condor Cliff vannkraftprosjekt

La Barrancosa – Cóndor Cliff vannkraftprosjekt er et kompleks med demninger og vannkraftverk i elva Santa Cruz langt sør i Argentina (Provincia de Santa Cruz). Anlegget skal stå ferdig utbygget i 2012, etter at utbygging ble igangsatt i 2008 av president Cristina Fernandez de Kirchner.
Vannkraftprosjektett bstår av to separate utbygginger med i alt minst 1 700 MW effekt og med produksjonsmål på 5,1 TWh elektrisk kraft årlig:

Cóndor Cliff, 250 km ovenfor utløpet av Rio Santa Cruz i Atlanterhavet, i alt 1.140 MW effekt (6 x 190 mw)
La Barrancosa, 185 km ovenfor utløpet av Rio Santa Cruz, i alt 600 MW effekt (5 x 120 mw)Nest etter Yacerita og Salto Grande, blir dette Argentinas tredje største vannkraftverk.


== Se også ==
Liste over verdens største vannkraftverk


== Referanser ==


== Eksterne lenker ==
Liste over koreanske filosofer

Liste over koreanske filosofer i kronologisk rekkefølge.
Cabra Corral-demningen

Cabra Corral-demningen er en demning med vannkraftverk i elva Río Pasaja langt nordi Argentina (Provincia de Salta). Anlegget sto ferdig utbygget i 1972, etter at utbygging ble igangsatt i 1966. Demningen ligger 85 km rett sør for byen Salta.
Vannkraftprosjektett har i alt 102 MW effekt, fordelt på 3 x 34 MW turbiner. Den knyttes til nettet med en 132 kV kraftledning.
Demningen er 114 meter høy og 510 meter lang. Maksimal fallhøyde er 104 meter. Reservoaret har et areal på 115 – 132 km² (max 13.150 hektar), og demmer opp inntil 2.880 millioner m³ vannmasser. Halve reservoaret ligger over grensen til naboprovinsen Provincia de Santiago del Estero i øst. 
Nedbørsområdet som reguleres er på 32.735 km².


== Se også ==
Liste over verdens største vannkraftverk


== Eksterne lenker ==
(en) Cabra Corral Dam – kategori av bilder, video eller lyd på Commons
Deutschneudorf

Deutschneudorf er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Siden 1. april 2000 har kommunen medlem av forvaltningsfellesskapet Seiffen.  Kommunen hadde 1 120 innbyggere den 31. desember 2010.


== Referanser ==


== Eksterne lenker ==
Offisielt nettsted 
(en) Deutschneudorf – kategori av bilder, video eller lyd på Commons 
(en) Deutschneudorf – galleri av bilder, video eller lyd på Commons
Don (tittel)

Don (alternativt Dom på portugisisk) er en hedertittel som brukes i enkelte av middelhavslandene i tillegg til i Latin-Amerika og andre latinsktalende land. Ordet kommer fra det latinske dominus som er en æresbevisning brukt i Iberia og Italia. Det kvinnelige av tittelen er Doña (Donna på portugisisk og Dona på italiensk). Den forkortes vanligvis "D."
Håndjern

Håndjern er sammenkjedede metallenker som brukes til å lenke hendene sammen.
Mest alminnelige er håndjern hos politiet, som bruker håndjernene til å pasifisere eller kontrollere anholdte. De kan likeledes brukes av andre som har bruk for å pasifisere folk – for eksempel fengselsbetjenter, vektere, ordensvakter, militærpoliti eller flyselskaper.Alminneligvis består håndjern av to metallenker som har en låsemekanisme, så de kun kan strammes, men ikke løsnes (uten nøkkel). På den måten kan man stramme dem like nøyaktig så mye som det er nødvendig for at man ikke kan komme fri, og de passer på alle størrelser håndledd.
For det meste brukes håndjernene til å lenke hendene sammen bak på ryggen, men kan også brukes til å lenke hendene sammen foran – eller lenke dem fast til noe.En særlig variant er buntebånd, som også ofte henregnes under betegnelsen håndjern, selv om de teknisk sett ikke er håndjern. De har samme egenskaper som metallhåndjern – de kan strammes så mye som det er nødvendig, men ikke løsnes. De brukes ofte av politiet ved anholdelser av større mengder (for eksempel ved demonstrasjoner og uroligheter) og også til tider av de andre forannevnte grupper. De kan dog alminneligvis kun brukes én gang, men har den store fordel at de ikke veier så mye.I tidligere tider da man manglet spesialisert utstyr, brukte man tau til dette formål, og slo en spesiell knute (brannmansete) med to sløyfer dratt fra en dobbelt halvstikk som først strammes rundt håndleddene for deretter å låses med en eller flere halvstikk mellom håndleddene. 
Håndjern brukes ikke bare av politiet. Den brukes også av tryllekunstnere som for eksempel Harry Houdini. Tryllekunstnerne utfører triks der de skal få av seg håndjernene, noen ganger på tid.


== Referanser ==
Andreas Hagen (fotballspiller)

Dette er en artikkel om den norske fotballspiller Andreas Hagen. For den norske journalist med samme navn, se Andreas Hagen.Andreas Hagen (født 16. februar 1986) er en norsk fotballtrener og tidligere fotballspiller som er assistenttrener for Fredrikstad.Hagen kan spille i de fleste posisjoner på banen, men han spiller i midtbaneleddet eller i en offensiv rolle for Jerv.
Andreas Hagen startet sin karriere i Oslo-klubben Skeid i 2004. I 2008 gikk han videre til Korsvoll, hvor han bare ble i en sesong. Hagen flyttet deretter sørover, fortsatte karrieren i Grimstad-klubben Jerv. I 2012 fikk han proffkontrakt med danske Viborg. Hagen var med å spille klubben opp i Superligaen, og fikk ni kamper i øverste divisjon i Danmark før han returnerte til Jerv sommeren 2014. Der var han fast inventar på laget som rykket opp til OBOS-ligaen på første forsøk. I 2015-sesongen var han toneangivende da Jerv kom helt til kvalifiseringsfinalen om en plass i Tippeligaen. Han spilte 29 av 30 seriekamper, i tillegg til at han startet alle kvalifiseringskampene i 2015-sesongen.


== Referanser ==


== Eksterne lenker ==
(en) Andreas Hagen – Transfermarkt 
(en) Andreas Hagen – FBref 
Blir Danmark-proff Tidens Krav, 7. februar 2012
Rick James

James Ambrose Johnson, Jr. (født 1. februar 1948, død 6. august 2004), bedre kjent under artistnavnet Rick James, var en amerikansk sanger, låtskriver, musiker og plateprodusent. 
James var en populær utøver i slutten av 1970- og 1980-tallet og hadde fire nummer én hits på de amerikanske R&B-listene i genren av funk og R & B. Blant hans kjente sanger er «Super Freak», «Mary Jane» og «You and I».


== Referanser ==


== Eksterne lenker ==
Offisielt nettsted 
(en) Rick James – kategori av bilder, video eller lyd på Commons 
(en) Rick James på Internet Movie Database 
(en) Rick James hos The Movie Database 
(en) Rick James hos Internet Broadway Database 
(en) Rick James på Apple Music 
(en) Rick James på Discogs 
(en) Rick James på Discogs 
(en) Rick James på Discogs 
(en) Rick James på Discogs 
(en) Rick James på MusicBrainz 
(en) Rick James på Spotify 
(en) Rick James på Songkick 
(en) Rick James på Last.fm 
(en) Rick James på AllMusic 
Rick James på Twitter 
Rick James på Facebook 
Rick James på Instagram 
Rick James på YouTube
Millie Bobby Brown

Millie Bobby Brown (født 19. februar 2004 i Marbella) er en britisk skuespillerinne.Hun ble kjent for sin rolle som Eleven (011, El) på Netflix i dramaserien Stranger Things, som hun mottok en «Primetime Emmy Award»-nominasjon for i en alder av tretten år.
Hun har opprettet sitt eget hudpleiemerke. Florence by Mills som er oppkalt etter bestemoren hennes.


== Oppvekst ==
Brown ble født i Marbella i Málaga i Spania som det tredje av fire barn av engelske foreldre Kelly og Robert Brown. Hennes far er eiendomsmegler. Hennes søsken heter Paige, Charlie og Ava Brown. Familien flyttet til Bournemouth i Dorset da Millie var rundt fire år, og flyttet til Orlando i Florida fire år senere. Nå bor de i Atlanta, Georgia 


== Karriere ==
I 2013 debuterte Brown som skuespiller i en gjesterolle i ABCs dramaserie Once Upon a Time in Wonderland, en spin-off av Once Upon a Time, i rollen som Alice som barn. I 2014 hadde hun en hovedrolle i BBCs drama-thriller-serie Inntrengere som Madison O'Donnell. Hun har også hatt roller i seriene Modern Family og Grey's Anatomy.
i 2016 kom serien Stranger Things, der hun spiller Eleven (011, El & Jane)
Millie Bobby Brown har også utmerket seg veldig, da filmen Enola Holmes kom ut i 2020. Der spiller Brown hovedrollen Enola. Millie har debutert som Madison i filmene  Godzilla: King Of The Monsers (2019) og Godzilla VS Kong (2021). 


== Referanser ==


== Eksterne lenker ==
(en) Millie Bobby Brown – kategori av bilder, video eller lyd på Commons 
(en) Millie Bobby Brown på Internet Movie Database 
(da) Millie Bobby Brown på Filmdatabasen 
(fr) Millie Bobby Brown på Allociné 
(en) Millie Bobby Brown på AllMovie 
(en) Millie Bobby Brown hos Rotten Tomatoes 
(en) Millie Bobby Brown hos The Movie Database
Borstendorf

Borstendorf er en tidligere kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Fra 28. oktober 1998 var kommunen medlem av forvaltningsforbundet Wildenstein.  Kommunen hadde 1 374 innbyggere den 31. desember 2010. Borstendorf ble innlemmet i Grünhainichen 1. januar 2015.
Allround-NM på skøyter 1960 for damer

Allround-NM på skøyter 1960 for damer ble avholdt 6. og 7. februar 1960 på Elvebakken Idrettsplass, Hakadal i Nittedal. Arrangører var Hakadal Idrettslag. Det ble også arrangert uoffisielt mesterskap for piker samtidig.
Norgesmester ble Randi Elisabeth Nilsen, Hamar IL for kvinner senior, og uoffisiell mester for piker ble Bjørg Hovden, Rjukan IL.


== Damer senior ==
* = vinner på grunn av minst tre distanseseire.


== Damer/piker junior ==


== Kilder ==
Teigen, Magne, red. (1989). «Kvinner, Senior – Allround». Komplette resultater Norske Mesterskap på skøyter 1887–1989 (norsk) (2 utg.). Veggli. s. 84. Arkivert fra originalen 26. juli 2017. Besøkt 29. oktober 2014. 
Teigen, Magne, red. (1989). «Kvinner, Junior – Allround». Komplette resultater Norske Mesterskap på skøyter 1887–1989 (norsk) (2 utg.). Veggli. s. 143. Arkivert fra originalen 26. juli 2017. Besøkt 29. oktober 2014. 
Eng, Trond og Teigen, Magne, red. (2005). «Kvinner, Senior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 77. Arkivert fra originalen 26. juli 2017. Besøkt 29. oktober 2014. CS1-vedlikehold: Flere navn: redaktørliste (link)
Eng, Trond og Teigen, Magne, red. (2005). «Kvinner, Junior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 163. Arkivert fra originalen 26. juli 2017. Besøkt 29. oktober 2014. CS1-vedlikehold: Flere navn: redaktørliste (link)


== Eksterne lenker ==
(en) Allround-NM på skøyter 1960 for damer, senior – Resultatoversikt på SpeedSkatingNews.info.
(en) Uoffisielt mesterskap for piker 1960 – Resultatoversikt på SpeedSkatingNews.info.
Börnichen (Erzgebirge)

Börnichen er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Siden 29. mars 1994 har kommunen medlem av forvaltningsforbundet Wildenstein.  Kommunen hadde 1 031 innbyggere den 31. desember 2010.


== Referanser ==


== Eksterne lenker ==
(de) Offisielt nettsted 
(en) Börnichen/Erzgeb. – kategori av bilder, video eller lyd på Commons
Liste over Algeries statsministre

Dette er en liste over Algeries regjeringssjefer.


== Eksterne lenker ==
Algerie hos rulers.org
Amtsberg

Amtsberg er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen ble opprettet den 1. januar 1994 gjennom en kommunesammenslåing av de tre kommunene Weißbach, Dittersdorf og Schlößchen. Kommunen hadde 4 012 innbyggere den 31. desember 2010.


== Referanser ==


== Eksterne lenker ==
Offisielt nettsted 
(en) Amtsberg – kategori av bilder, video eller lyd på Commons
Grießbach (Drebach)

Grießbach er en del av kommunen Drebach i Erzgebirgskreis i Direktionsbezirk Chemnitz i den sørlige delen av Fristaten Sachsen. Fram til 1. januar 1999 var den også en selvstendig kommune innenfor Mittlerer Erzgebirgskreis.
Fra 18. mars 1994 frem til kommunens opphør, var den en del av Forvaltningsforbundet Grüner Grund.
Scharfenstein (Drebach)

Scharfenstein er en del av kommunen Drebach i Erzgebirgskreis i Direktionsbezirk Chemnitz i den sørlige delen av Fristaten Sachsen. Fram til 1. januar 2005 var den også en selvstendig kommune innenfor Mittlerer Erzgebirgskreis. Da ble den innlemmet i Drebach. Fra 18. mars 1994 frem til kommunens opphør, var den en del av Forvaltningsforbundet Grüner Grund.
Kommunen hadde 1 064 innbyggere den 31. desember 2010.


== Bilder ==
Hopfgarten (Großolbersdorf)

Hopfgarten er en del av kommunen Großolbersdorf i Erzgebirgskreis i Direktionsbezirk Chemnitz i den sørlige delen av Fristaten Sachsen. Fram til 1. januar 1998 var den også en selvstendig kommune innenfor Mittlerer Erzgebirgskreis. Da ble den innlemmet i Großolbersdorf.
Hirtstein (kommune)

Hirtstein var en kommune i Landkreis Zschopau i den sørlige delen av Fristaten Sachsen som ble opprettet den 1. januar 1994 gjennom en sammenslåing av de fire tidligere selvstendige kommunene Rübenau, Reitzenhain, Kühnhaide og Satzung. Forvaltningens sete var Reitzenhain beliggende på det 890 meter høye fjellet Hirtstein.
Fra 1. januar 2000 var kommunen en del av forvaltningsfellesskapet Marienberg.
Den 1. januar 2003 ble Hirtstein innlemmet i byen Marienberg i Mittlerer Erzgebirgskreis.
Lisbet Holtedahl

Lisbet Holtedahl (født 28. juni 1946 i København) er en dansk-norsk sosialantropolog, filmskaper og kvinneforsker.Ved Universitetet i Tromsø tok hun mag.grad 1973 på avhandlingen Køn og rang i et polyetnisk landsbysamfund, social organisation i Maine-Soroa, Niger, basert på ett års opphold i Mainé-Soroa i 1970, hvorpå hun i 1971 holdt utstilling ved Etnografisk Museum. Fra 1971 jobbet hun ved Samisk etnografisk samling ved Tromsø Museum, før hun ble NAVF-stipendiat 1975-78. Fra 1978 har hun vært tilknyttet Det samfunnsvitenskapelige fakultet (UiT), hvorfra hun fikk sin  dr.philos. 1987 på avhandlingen Hva mutter gjør er alltid viktig. Om å være kvinne og mann i en nordnorsk fiskerbygd i 1970-årene, altså om Kvaløya. 
Hun var  1990–1992 og 1997–1998 gjesteforsker ved Laboratoire d'Anthropologie Sociale og Maison des Sciences de l'Homme i Paris. For  Care International i Niger og Mali var hun konsulent 1990-1992. Så ble hun professor i 1993.  Hun hadde i 1991  startet «Ngaoundéré Anthropos», et utvekslings-samarbeide med Université de Ngaoundéré i Kamerun om kunnskaps-utvikling blant muslimske der nord i landet. Hun bruker mye film og video i forskningen og har utviklet et eget fag i Visuell Antropologi og hennes arbeidssted heter da i dag Institutt for sosialantropologi og visuelle kulturstudier.


== Filmer ==
Et slot i Afrika film og bok om en muslimsk industrieier i Kamerun
Al Hajji og hans fire hustruer, film om en kvinnelig entreprenør og førstehustru blant fire i en muslimsk dommers hus i Kamerun
Bororoerne i Kamerun og Niger, om to nomadiske familier
Ce qu'ils apprennent vaut-il ce qu'ils oublieront? 1995


== Utmerkelser ==
Kodak-prisen ved Bilan des films ethnographiques 1989 for filmen «Al Hajji og hans fire hustruer»
Prisen for fremragende kulturforskning fra Institutt for sammenlignende kulturforskning 1996
Norges forskningsråds formidlingspris 1996  «sin innsats som initiativtaker til og leder for et kompetansebyggende samarbeidsprogram mellom Universitetet i Tromsø og universitetet i Ngaoundéré i Kamerun».
Likestillingsprisen ved Universitetet i Tromsø 2010
Sekretariatet for kvinneforskning i NAVF, medlem 1975,
Utvalget for Lyd og Bilde, Kulturdepartementet, styremedlem


== Referanser ==


== Eksterne lenker ==
(en) Lisbet Holtedahl på Internet Movie Database
Estadio Nemesio Díez

Estadio Nemesio Díez, også kjent som «La Bombonera», er et fotballstadion i Toluca i Mexico. Det ble åpna 18. august 1954 og har en tilskuerkapasitet på 27 000. Det brukes som hjemmebane av Deportivo Toluca.
Stadionet ble brukt under VM i fotball både i 1970 og i 1986. Det ble spilt tre kamper der under hvert av mesterskapa.


== Eksterne lenker ==
Offisielt nettsted 
(en) Estadio Nemesio Diez – kategori av bilder, video eller lyd på Commons
Estadio Jalisco

Estadio Jalisco er et fotballstadion i Guadalajara i den meksikanske delstaten Jalisco. Med en tilskuerkapasitet på 56 713 er det landets tredje største stadion, etter Estadio Azteca og Estadio Olímpico Universitario. Det ble åpna 31. januar 1960.
Stadionet er hjemmebanen til Club Atlas og Club Universidad de Guadalajara. Det var også CD Guadalajaras hjemmebane fram til 2010.
Estadio Jalisco ble brukt som arena for åtte kamper under VM i fotball 1970, seks kamper under VM i fotball 1986 og åtte kamper under FIFA konføderasjonscup 1999.


== Referanser ==


== Eksterne lenker ==
Offisielt nettsted 
(en) Estadio Jalisco – kategori av bilder, video eller lyd på Commons
Christer Ottesen

Christer Ottesen (født 18. september 1973 i Porsgrunn) er en norsk musiker og komponist fra Bergen. Ottesen har vært aktiv i musikkmiljøet i Bergen, siden han som tenåring deltok på Kronstadfestivalen i 1988 med bandet Damage. Siden den gang har han spilt bass med Paraplegic, Popium, Cane, Savoy, Skitzophones, Faith Circus, Audrey Horne og gitar og synth i Flare. Ottesen spiller nå bass og synger i Magick Touch. Han har også jobbet med inneklima.
Sammen med Truls Kvernhusvik og plateselskapet Rec 90 stod han bak albumet Flaming Youth – A Norwegian Tribute to KISS.
I 2011 ga Ottesen ut soloalbumet Life on Mariner 4 under navnet Spiders from Danmarksplass, som ble lansert sammen med en fotobok. Platen er produsert av Even «Magnet» Johansen, med Frode Unneland på trommer.


== Diskografi ==


=== Spiders From Danmarksplass ===
Life on Mariner 4 (2011)


=== Flare ===
In Search of Fame (2005)
Lost from Love (2007)
Ravishing a Universe for Love (2010)


=== Popium ===
Popium (2001)
Permanently High (2002)
Camp (2004)
The Miniature Mile (2006)


=== Paraplegic ===
Strawberry Letter 23 (1995)
Wulfila (1998)


=== Cane ===
Unable (1997)


=== Skitzophones ===
Best Off (2012)


=== Magick Touch ===
Electrick Sorcery (2015)
Blades, Chains, Whips & Fire (2018)
Heads Have Got To Rock’n’Roll (2020)


== Eksterne lenker ==
Life on Mariner 4 – offisiell side
Hyller helten med dukkebilde-bok NRK
Bildebok til låns Bergen Bibliotek
Popium
Cane
Flare
Flaming Youth
Faith Circus
Magick Touch
Talk Fusion

Talk Fusion er et amerikansk nettverksselskap etablert i 2007 av Bob Reina.Selskapet selger elektroniske produkter og tjenester innen videokommunikasjon og benytter seg av distribusjonsformen multi-level marketing (MLM). Talk Fusion er medlem av amerikanske Direct Selling Association (DSA), men er ikke medlem av Direktesalgsforbundet som er den norske søsterorganisasjonen.Talk Fusion er sponsor for den østerrikske skihopperen David Zauner.I Norge har Talk Fusion først og fremst blitt promotert av Jarle Thorsen, Tor Anders Petterøe, Frode Jørgensen, Tor Einar Olaisen, Harald Ekker, Mads Østvang og Johan Kloster. Alle disse har en fortid som toppnettverkere i kjente pyramidespill, deriblant PlexPay, T5PC, World Games Inc. og Wealth Masters International.


== Se også ==
Synergy WorldWide
Enigro
Innerlight
My Shopping Genie
Juugo


== Referanser ==
Georg Carl Amdrup

Georg Carl Amdrup (født 19. november 1866 i København, død 15. januar 1947 samme sted) var en dansk sjøoffiser, viseadmiral og polarforsker.
Amdrup ble offiser i 1888 og utnevnt til kaptein i 1905. Fra 1898 til 1900 ledet han Carlsbergfondets ekspedisjon til Øst-Grønland med formål å kartlegge og undersøke de til da helt uutforskede kyststrekningene mellom Tasiilaq og Scoresbysund. Ekspedisjonens resultater ble publisert i  Meddelelser om Grønland, XXVII-XXIX.
Amdrup ble hedret for disse reisene med blant annet Fortjenstmedaljen i gull og Det Kongelige Danske Geografiske Selskabs gullmedalje. Han var Storkorsridder av Dannebrog og Dannebrogsmann.
Amdrup ga råd til Ludvig Mylius-Erichsen og anbefalte Danmarkekspedisjonen til Grønlands nordøstkyst 1906–1908, der han i 1906 ble medlem av komiteen og utga en beretning om denne ekspedisjonen i Meddelelser om Grønland, XLI.
Fra 1905 var Amdrup adjutant hos prins Valdemar og inntrådte i 1913 i Kommissionen for ledelsen af de geologiske og geografiske undersøgelser i Grønland (fra 1931: Kommissionen for videnskabelige undersøgelser i Grønland), der han var formann 1930–1931. Han ble utnevnt til kommandør i 1916, kontreadmiral i 1925 og viseadmiral i 1927. Amdrup var medlem av redaksjonen for Grønland i tohundredåret for Hans Egede's landing 1921 (Meddelelser om Grønland, LX og LXI).
Den 12. februar 1904  ektet han Alma f. Bloch (1883–1917), datter av maleren Carl Bloch og hustru Alma f. Trepka.


== Referanser ==


== Kilder ==
Kraks Blaa Bog 1929